מני סקורה

מנשה קושנר (נולד ב-26 בדצמבר 1986), הידוע בשם הבמה מני סקורה (MENi SAKURA), הוא זמר-יוצר, מוזיקאי ומפיק ישראלי. סקורה נולד ב-1986 בסנקט פטרבורג, רוסיה, ולמד מוזיקה מגיל צעיר בבתי ספר מקצועיים. סבו הוא אלכסנדר קושנר (אנ'), משורר רוסי בעל שם עולמי. ב־1999, כשהיה בן 13 עלה לישראל עם משפחתו, התגורר בירושלים ולמד עברית באולפן. אביו יבגני, שהיה סופר ומתורגמן ברוסיה, השתלב כשדרן חדשות במהדורה המרכזית של רדיו כאן רק"ע. אחרי התיכון למד במכינה הקדם-צבאית עטרת ירושלים. במהלך לימודיו שם הכיר את אשתו טל ובגיל עשרים התחתן, עוד לפני השירות הצבאי. לאחר מכן התגייס לתפקיד נהג קו. כיום הוא אב לארבעה וגר ביישוב איתמר בשומרון. בגיל 26 שבר סקורה את היד, בזמן עבודתו כנהג משאית. לאחר כמה שבועות, החל ללמוד הפקה מוזיקלית במכללת BPM בתל אביב בשנים 2013–2014. לאחר שסיים את הלימודים והקים אולפן ביתי. פציעה נוספת בגב, הפכה את העבודה הפיזית במשאית לבלתי אפשרית וגרמה לשינוי הכיוון שלו ובחירה להפוך למוזיקאי. ב-2019 הוציא את אלבום הראפ בעברית – ״1Q86״. שירים מהאלבום הופיעו בערוצי טלוויזיה ישראלים (13, 24, MTV, ערוץ הכנסת ועוד), והושמעו בתחנות מובילות ברדיו (גלגלצ, 88, רדיוס, רק"ע). ב-2019 נרתם לפרויקט הסברה לחג נובי גוד של עולי ברית המועצות, למרות היותו מסורתי, יחד עם יונתן דובוב, בעל מועדון הגולה בפתח תקווה. סקורה הוציא שיר בשת"פ עם הראפר ואדים מכונה, שקורא לכולם לחגוג אותו ללא חשש, כדי שיכירו את החג בציבור הכללי. הסינגל 'נובי גוד' צעד חמישה חודשים ב-mtv ישראל, פלייליסט היפ הופ ישראלי חדש, והגיע לעשרות אלפי צפיות ביוטיוב. ב-2020 הוציא את השיר של אלכסנדר בלוק, "בְּבֵית מַרְזֵחַ", ושילב את המילים המקוריות ברוסית עם התרגום של בעברית של אברהם שלונסקי, במסגרת תחרות של פרויקט בן יהודה. זכה במקום השלישי בעיבוד ולחן חדש לשיר. ב-2021 הוציא אלבום מקוצר ברוסית – ״רולטה רוסית״ (РАШан РУЛет), שהגיע ליותר מחצי מיליון האזנות בספוטיפי ובפלטפורמות השונות. עקב מלחמת אוקראינה–רוסיה, וההגבלות שהוטלו על מפיצי האלבום בעקבות המלחמה, התוכן הוסר מהשרת. ב-2023 הוציא אלבום נוסף ברוסית בסגנון טראפ אפל, ״סוציאלי חברתי״, בשם Дом (דום-בית). האלבום מבקר תופעות בחברה הפוסט-סובייטית המודרנית. אלבומי אולפן 2020 - 1Q86, אלבום ראפ בעברית. 2021 - РАШан РУЛет (רולטה רוסית), אלבום קצר (ep) ברוסית. 2021 - Breathe love Sing Don't Stop, אלבום קצר (ep) באנגלית. 2021 - Prikázanie, אלבום שת"פ עם הרכב סלובקי Mojše Band שמומן על ידי משרד התרבות הסלובקי, משלב כליזמר עם מטאל וראפ. 2023 - Дом (דום-בית), אלבום טראפ סוציאלי ברוסית. סקורה הלחין מוזיקה למספר סרטים קצרים: קו הפרדה – סרט עלילתי קצר של הבמאי איגור רייזברג (בתמיכת קרן קולנוע שומרון); איתמר כמשל – סרט דוקו קצר של הבמאי יוחאי חדד (בתמיכת רשות השידור וקרן קולנוע שומרון); וש.ג. – סרט עלילתי קצר של הבמאית טל קושנר (בתמיכת קרן קולנוע שומרון). מועמד לתחרות פרסי אופיר 2023. דוקותיים | מני תירגע, מני מני תירגע, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 08:50) תימורה לסינגר, ‏שישו ושירו בשמחת תורה - אלבומים ישראלים חדשים שירקידו לכם את החג, באתר גלובס, 9 באוקטובר 2020 פרויקט בן יהודה, הזוכות והזוכים בתחרות "מילים ולחן" של פרויקט בן-יהודה, 7 ביוני 2020, באתר פייסבוק ראיון בערוץ rtvi - מני וואדים מכונה על אומנות ופוליטיקה בארץ, סרטון בערוץ "rtvi", באתר יוטיוב (אורך: 09:14), 17 במרץ 2020 יהונתן גוטליב, אנחנו דתיים - וחוגגים את הנובי גוד, באתר ערוץ 7, 30 בדצמבר 2021 הרחק בגבעות איתמר, מנשה קושנר יוצר רגאיי אלקטרוני בינלאומי, באתר פייסבוק ספוטלייט, באתר מכללת BPM (הקישור אינו פעיל) אבישג אדרי, "החיבור הגיע מהבית": מוזיקאים מיו"ש מספרים על הדרך לבמה וללבבות, באתר מצב הרוח תימורה לסינגר, ‏שישו ושירו בשמחת תורה - אלבומים ישראלים חדשים שירקידו לכם את החג, באתר גלובס, 9 באוקטובר 2020 דף סרט, באתר האקדמיה הישראלית לקולנוע